Што да іншых палак з боку міжнароднай супольнасьці, я кажу, што цяпер яны (беларускія дэпутаты) занялі месца ў Парлямэнцкай асамблеі АБСЭ. І я падкрэсьліваю — гэта не бясплатная паездка. Калі вы маеце палітычную сілу, вы таксама маеце палітычную адказнасьць. І гэта тое пытаньне, якое будзе закранацца Парлямэнцкай асамблеяй АБСЭ. Парлямэнтары будуць сустракацца з парлямэнтарамі іншых краін, задаючы ім пытаньне: як можа быць так, што расьсьледаваньні наконт зьніклых людзей закрытыя, чаму вы зьмяняеце закон, які яшчэ больш ускладняе правядзеньне дэманстрацыяў у вашай краіне, калі вы зьбіраецеся зьмяніць Выбарчы кодэкс, каб ён больш адпавядаў міжнародным стандартам і каб мы вас маглі паважаць. Вось гэта — палкі. Адначасова гэта й маркоўка, таму што я ведаю: парлямэнтары хочуць, каб іх выбіралі і каб іх паважалі.